Cele mai importante evenimente din ultimele 24 de ore:
- Parlamentul german a respins apelul opoziţiei ca guvernul să trimită rachete Taurus în Ucraina
- Consiliul de Securitate al ONU discută vineri încercările Rusiei de a organiza "alegeri" în teritoriile ocupate din Ucraina
- Stoltenberg: Rusia şi-a concentrat toate trupele armate pe frontul războiului împotriva Ucrainei
- Ucraina începe rotaţia trupelor care au fost mult timp pe front
- Olaf Scholz asigură o cooperare mai strânsă cu Volodimir Zelenski
- Secretarul general NATO: Aliații fac prea puțin în timp ce Ucraina rămâne fără muniție
Emmanuel Macron, avertisment: Securitatea Europei este "în joc" în Ucraina
Președintele francez Emmanuel Macron a declarat joi că securitatea Europei este "în joc" în Ucraina, avertizând că o victorie a Rusiei împotriva Kievului "ar reduce credibilitatea Europei la zero".
De asemenea, președintele francez a declarat joi că țara sa este pregătită să se asigure că Rusia nu câștigă războiul din Ucraina, îndemnându-i pe aliați să nu impună limite la asistență, notează france24.
"Dacă situația s-ar deteriora, am fi gata să ne asigurăm că Rusia nu va câștiga niciodată acest război", a declarat Macron în timpul unui interviu la televiziunea franceză, avertizând că oricine susține "limite" la ajutorul acordat Ucrainei "alege înfrângerea".
El a spus că este important ca Europa să nu traseze linii roșii, ceea ce ar da un semnal de slăbiciune Kremlinului și l-ar încuraja să continue invazia în Ucraina. El a refuzat să dea detalii despre cum ar putea arăta o desfășurare în Ucraina.
"Am motive să nu fiu precis", a spus el. "Nu am de gând să îi ofer (lui Putin) vizibilitate".
Macron a declarat că Franța nu va iniția niciodată o ofensivă împotriva Rusiei și că Parisul nu se află în război cu Moscova, în ciuda faptului că Rusia a lansat atacuri agresive împotriva intereselor franceze în Franța și în afara ei.
"Rusia este un adversar", a spus el, refuzând să o numească un inamic.
El a mai spus că speră că va veni într-o zi momentul să negocieze pacea cu un președinte rus, "oricine ar fi el", pentru prima dată prevăzând posibilitatea ca Putin să nu mai fie la conducerea Rusiei.
La sfârșitul lunii februarie, Macron a provocat un scandal prin faptul că a refuzat să excludă trimiterea de trupe terestre occidentale în Ucraina.
Război în Ucraina, 14 martie 2024 | Rusia anunță că a respins noi atacuri la frontieră ale unor grupuri armate susținute de Ucraina
Război în Ucraina, 13 martie 2024 | Vladimir Putin acuză Ucraina că a intensificat atacurile pentru că se apropie alegerile prezidenţiale în Rusia
Război în Ucraina, 12 martie 2024 | Moscova spune că a respins un atac al Ucrainei la granița de vest. Kievul susține că au intrat în luptă partizanii ruși anti-Putin
Război în Ucraina, 11 martie 2024 | Atac masiv cu drone asupra orașului Odesa
Război în Ucraina, 10 martie 2024 | Dmîtro Kuleba îi răspunde Papei Francisc: "Ucraina nu va ridica niciodată steagul alb. Steagul nostru este galben şi albastru"